மிர்பூர் காஸ் மாவட்டம்

மிர்பூர் காஸ் மாவட்டம் (Mirpur Khas District), பாக்கித்தான் நாட்டின் தெற்கில் உள்ள சிந்து மாகாணத்தின் 30 மாவட்டங்களில் ஒன்றாகும். சிந்து மாகாணத்தின் மிர்பூர் காஸ்  கோட்டத்தில் அமைந்த  இம்மாவட்டத்தின் நிர்வாகத் தலைமையிடம் மிர்பூர் காஸ் நகரம் ஆகும்.  மிர்பூர் காஸ் நகரமானது, சிந்து மாகாணத் தலைநகரான கராச்சிக்கு வடகிழக்கே 232 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 1,267கிலோமீட்டர் தொலைவிலும் அமைந்துள்ளது. இம்மாவட்டத்தில் கஹு-ஜோ-தாரோ புத்த நினைவுச் சின்னங்கள் உள்ளது. உலகின் 10 சிறந்த மாம்பழ வகைகளில் ஒன்று இம்மாவட்டத்தில் விளைகிறது.
மாவட்ட நிர்வாகம்
மிர்பூர் காஸ் மாவட்டம் 7 வருவாய் வட்டங்களைக் கொண்டது:
 ஜுட்டோ வட்டம்
 மிர்பூர் காஸ் வட்டம்
 திக்கிரி வட்டம்
ஹசன் பக்ஸ் மர்ரி வட்டம்
 கோட் குலாம் முகமது வட்டம் 
 சிந்திரி வட்டம்
 சூஜாபாத் வட்டம் 
மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 312,986  குடியிருப்புகள் கொண்ட  இம்மாவட்ட மக்கள் தொகை ஆகும் 1,681,386.. பாலின விகிதம் 100 பெண்களுக்கு 110.36 ஆண்கள் வீதம் உள்ளனர். இதன் சராசரி எழுத்தறிவு 45.37% ஆகும் . இதன் மக்கள் தொகையில் 10 வயதிற்குட்பட்ட குழந்தைகள் 537,553 (31.98%) ஆக உள்ளனர்.நகர்புறங்களில் 492,175 (29.27%) மக்கள் வாழ்கின்றனர்.
சமயம்
இம்மாவட்ட மக்கள் தொகையில் இசுலாம் சமயத்தை 57.99% மக்களும், இந்து சமயத்தை 41.48% மக்களும், கிறித்துவ சமயத்தை 0.42% மக்களும் மற்றும் பிற சமயங்களை 0.11% மக்களும் பின்பற்றுகின்றனர்.
மொழி
இம்மாவட்ட மக்கள் தொகையில் உருது மொழியை 11.93%, பஞ்சாபி மொழியை 6.27%, சிந்தி மொழியை 73.7%,  பலூச்சி மொழியை  1.65%,  இந்த்கோ மொழியை 1.63%, பிற மொழிகளை  4.82% மக்கள் பேசுகின்றனர்.
படக்காட்சிகள்
மிர்பூர் காஸ் மாவட்டத்திலுள்ள பௌத்த தூபி மற்றும் நினைவுச்சின்னங்கள்

இதனையும் காண்க
 மிர்பூர் காஸ் கோட்டம்
 கராச்சி கோட்டம்
 ஐதராபாத் கோட்டம்

மேற்கோள்கள்

 பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
பகுப்பு:பௌத்தத் தொல்லியற்களங்கள்